Ha többféle nyugdíj-megtakarítási módozat után
igényelsz állami támogatást, akkor az összes, rád vonatkozó menüpontban ki kell
töltened a kért adatokat. Ha például a nyugdíjbiztosítás és az önkéntes
nyugdíjpénztár kombinációjával szeretnéd megkapni a maximális, 280 000 forintos támogatást, akkor a nyugdíjbiztosításra és az önkéntes
nyugdíjpénztárra vonatkozó részeket is ki kell töltened. Az adóbevallásod 149.
sorába kerül az az összeg, amit összesen kapsz a megtakarításod után. Ha online
intézed az adóbevallást, akkor ez az adat automatikusan kitöltődik. Papír alapú
ügyvitel esetén össze kell adnod az egyes megtakarítási formák után járó
összeget odafigyelve arra, hogy 280 000 forintnál magasabb számot nem adhatsz
meg.